 ஒருவன் சந்தர்ப்பம் அறியாமல் பேசுதலும், பேசிக்கொண்டிருக்கும் மற்றவர்களின் கவனத்தைத் தன்பால் இழுத்தலும், தன்னைப்பற்றியே பேசுதலும், தான் எவர்களுடன் இருக்கிறானோ அவர்களை மதியாமலிருத்தலும் அவனை அவமரியாதை என்ற குற்றமிழைத்தவனாகச் செய்யும். - ஸிஸெரோ   ஆணவம் என்ற குற்றச்சாட்டுக்கு இடம் கொடாமலிருக்க வேண்டுமானால், நாம் செய்கின்ற வேலையில் வெட்கப்படக் கூடாது. நாம் வெட்கப்பட வேண்டிய வேலை எதையும் ஒரு போதும் செய்யக்கூடாது. - ஸிஸெரோ  வெட்கத்தை உணர முடியாதவனும், அச்சத்தை அறியாதவனுமான ஒருவன் அவமரியாதையின் சிகரத்தை அடைந்தவனாவான் - மினாண்டர்  உலகை அறிந்தவன் வெட்கப்படமாட்டான் தன்னை அறிந்தவன் ஆணவமாயிருக்க மாட்டான்.  -ஸி. ஸிம்மன்ஸ்  அவமரியாதைக்கு உட்பட்டிருந்தால், மேலும் அதைச் செய்ய இடம்கொடுப்பதாகும். ஒருவன் (பிறரிடமிருந்து) எவ்வளவு மரியாதையைப் பெற முடியுமோ, அந்த அளவுக்குத்தான் அவனுக்கு மரியாதை கிடைக்கும். - ஹாஸ்லிட்  மனித சமூகத்தில் பெரும்பாலோர், அநீதியான செயல்களைக் காட்டிலும், அவமரியாதையான பேச்சையே அதிகமாக வெறுப்பர் அவர்கள் தீமையைத் தாங்குதல் எளிது. ஆனால், அவமரியாதையைத் தாங்குதல் அரிது.  - புளுடார்க்  மதியாதார் தலைவாசல் மிதிக்கவேண்டாம். - உலகநீதி  பெருமை யுடையாரைப் பீடுஅழித்தல் இன்னா - இன்னா நாற்பது